### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 14. september 2022 har vedtaget Magistratens foranstående indstilling af 5. september 2022.

###

.

### Resume

Østjyllands Brandvæsen I/S har fremsendt årsrapporten for 2021 og budgettet for 2023 og overslagsår til orientering i henhold til selskabets vedtægter.

Selskabet beretter i Årsrapporten om et samlet mindreforbrug på 8,5 mio. kr. i forhold til det budgetterede. Mindreforbruget i 2021 vedrører investeringer i nye køretøjer og opførelse af [adresse], som begge forventes afsluttet i 2022.

Budgettet for 2023 og overslagsårene er en fremskrivning af budgettet for 2022. Fra budget 2023 er der en ubalance i driften på 1,2 mio. kr., som bestyrelsen behandler på et udvidet bestyrelsesmøde i september 2022 om en udviklingsplan for Østjyllands Brandvæsen. Udviklingsplanen vil redegøre for operative, organisatoriske og økonomiske udfordringer, samt en investeringsplan, som fra 2024 – 2031 blandt andet øger ejerkommunernes bidrag til Østjyllands Brandvæsen trinvist, men i betydeligt omfang. Efter mødet behandles udviklingsplanen og en ny ejerstrategi i ejerkommunernes Kommunalbestyrelse og Byråd.

### Beslutningspunkter

Det indstilles:

At 1) Årsrapport 2021 for Østjyllands Brandvæsen I/S tages til efterretning.

At 2) Budget 2022 og overslagsår for Østjyllands Brandvæsen I/S tages til efterretning.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 05-09-2022

Joakim Jensen: 12

Fremsendes til [adresse] med bemærkning, at Magistraten i mødet den 5. september 2022 anbefaler, at byrådet tiltræder Magistratsafdelingen for Teknik og Miljøs indstilling af 15. august 2022.